Jurnalistul Horațiu Pepine notează, într-un comentariu publicat pe site-ul Deutsche Welle , că ”indiferent de evoluția geopolitică a regiunii se pare că România și țările din Balcani au convenit să nu se mai lase divizate de rivalitățile globale și să rămână unite în fața noilor oportunități și riscuri deopotrivă”.  Redăm câteva fragmente din comentariul semnat de Horațiu Pepine:  ”Reuniunea de la Varna din 3 octombrie, la care au participat șefii de guvern din Bulgaria, Grecia, România și Serbia, nu a fost urmată de anunțuri spectaculoase, dar a părut să răspundă unor așteptări mai vechi și unor exigențe logice.